
Ministru kabineta rīkojums Nr. 113
Rīgā 2026. gada 11. martā (prot. Nr. 14 9. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 04.00.00 "Latvijas prezidentūras Eiropas Savienības Padomē nodrošināšana"
· 1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 65. pantu, atbalstīt apropriācijas pārdali 2026. gadā 2 109 440 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 04.00.00 "Latvijas prezidentūras Eiropas Savienības Padomē nodrošināšana" uz Ārlietu ministrijas budžeta apakšprogrammu 96.03.00 "Latvijas prezidentūras Eiropas Savienības Padomē nodrošināšana (ministrijas pasākumi)", lai nekustamajā īpašumā Avenue des Arts 23, 1000 Briselē, Beļģijas Karalistē, veiktu tehniskos darbus – pārbūvētu elektroapgādes sistēmu un pilnveidotu ugunsdrošības un energoefektivitātes risinājumus, nodrošinot elektroapgādes nepārtrauktību un serveru telpu atbilstību tehniskajām prasībām.
· 2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam. 
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

